open-index/open-wikipedia-markdown huggingface dataset:
செயா செட்லி

thumb|மே 2008 இல் செயா செட்லி மாணவர்களிடம் உரையாற்றுகிறார்
**செயா செட்லி** (*Jaya Jaitly*) (பிறப்பு 14 சூன் 1942) ஒரு இந்திய அரசியல்வாதியும், முன்னாள் சமதா கட்சியின் தலைவரும், ஒரு ஆர்வலரும், எழுத்தாளரும், இந்திய கைவினைப் பொருட்கள் கண்காணிப்பாளரும் ஆவார். 2002இல் நடந்த 'வெஸ்ட் எண்ட் நடவடிக்கை' சர்ச்சை காரணமாக இவர் கட்சியின் தலைவர் பதவியில் இருந்து விலகினார்  'வெஸ்ட் எண்ட் நடவடிக்கை'யின் ஒரு பகுதியாக கையூட்டு வழக்கில் தனது பங்குக்காக 2020ஆம் ஆண்டில் இவருக்கு 4 ஆண்டுகள் சிறைத்தண்டனை விதிக்கப்பட்டது.

## சுயசரிதை
செயா செட்லி 14 சூன் 1942 அன்று சிம்லாவில் பிறந்தார். இவரின் தந்தை கேரளாவைச் சேர்ந்த கே. கே. சேத்தூர், யப்பானுக்கான முதல் இந்திய தூதராவார். செயா தனது தந்தையுடன் சப்பான், மியான்மருக்குச் சென்றிருந்தார். இவரது பதின்மூன்று வயதில் இவரின் தந்தை இறந்தார். இவரும் இவரது  தாயும் தில்லிக்குத் திரும்பினர். அங்கு இவர் தனது பள்ளிப்படிப்பை முடித்தார். பின்னர், அமெரிக்காவின் சுமித் கல்லூரியில் படிக்க உதவித்தொகை பெற்றார். கல்லூரியில் அசோக் செட்லி என்பவரைச் சந்தித்து 1965இல் திருமணம் செய்து கொண்டனர். இவர்களுக்கு அக்சய், அதிதி (பின்னர் கிரிக்கெட் வீரர் அஜய் ஜடேஜாவை மணந்தார்) என்ற இரண்டு குழந்தைகள் பிறந்தனர்.

## அரசியல் வாழ்க்கை

அரசியல்வாதியான ஜார்ஜ் பெர்னாண்டஸிடம் தனது கணவர் வேலை செய்யத் தொடங்கியபோது அவரைச் சந்தித்தார். பெர்னாண்டஸின் வேண்டுகோளின் பேரில், இவர் சோசலிச தொழிற்சங்கத்தில் சேர்ந்தார். 1984 சீக்கிய கலவரத்திற்குப் பிறகு, இவர் அரசியலில் தீவிரமாக இருந்தார். இவர் பெர்னாண்டஸ், மது லிமாயி ஆகிய இருவரையும் வழிகாட்டிகளாகக் குறிப்பிட்டார். அதே ஆண்டில், இவர் ஜனதா கட்சியில் சேர்ந்தார். பின்னர் கட்சி பிரிந்து ஜனதா தளத்தை உருவாக்கியது, பின்னர், இவரும் பெர்னாண்டஸும் சமதா கட்சியை உருவாக்கினர். இவரும் இவரின் கணவர் அசோக்கும் பின்னர் விவாகரத்து பெற்றனர். அரசியலில் தனது தீவிர பங்கு முக்கியக் காரணம் என்று இவர் கூறுகிறார். 25 ஆண்டுகளுக்கும் மேலாக, பெர்னாண்டஸ் இவருடைய கூட்டாளியாக இருந்து வருகிறார்.

## வெஸ்ட் எண்ட் நடவடிக்கை

தெகல்காவின் ஊழல் 'வெஸ்ட் எண்ட் நடவடிக்கை' வெடித்த பிறகு, இவர் இரண்டு லட்சம் ரூபாய் கையூட்டு வாங்கியதாக குற்றம் சாட்டப்பட்டார். சில நாட்களுக்குப் பிறகு 2002இல் கட்சித் தலைவர் பதவியில் இருந்து விலகினார். 2012ஆம் ஆண்டில், தன்னை எதிர்த்த பெர்னாண்டஸின் உறவினர்களுக்கு எதிராக உயர் நீதிமன்றத்தில் மனு செய்த பிறகு, ஆல்சைமர் நோயால் பாதிக்கப்பட்ட பெர்னாண்டஸைப் பார்க்க இவர் அனுமதிக்கப்பட்டார். 2020இல், அடல் பிகாரி வாச்பாயின் அரசாங்கத்தை சங்கடப்படுத்திய பாதுகாப்பு ஒப்பந்த கையூட்டு வழக்கில் இவரது பங்கிற்காக 4 ஆண்டுகள் சிறைத்தண்டனை விதிக்கப்பட்டது. மேலும் இது இவரது பதவி விலகலுக்கும் வழிவகுத்தது.

## பணிகள்
செயா இந்தியாவின் கலை மற்றும் கைவினை குடிசைத் தொழில்களை ஊக்குவிப்பவராகவும் அதில் நிபுணராகவும் இருந்தார். 1986 ஆம் ஆண்டில் 'தஸ்த்கரி ஹாத் சமிதி' (கலை & கைவினை சந்தை)  இவரால் நிறுவப்பட்டது, பாரம்பரிய இந்திய கைவினைஞர்களின் கிராமப்புற கைவினைஞர்கள் பல புதுமையான உத்திகள் மூலம் சந்தையில் நம்பிக்கையைப் பெற உதவுகிறது. இவரது பணி இந்தியா, பாக்கித்தான், வியட்நாம், ஆப்பிரிக்கா, ஆசியா போன்ற நாடுகளின் கைவினைஞர்களை ஒன்றிணைக்கிறது. மேலும், உலகெங்கிலும் உள்ள கைவினை பயிற்சியாளர்களை ஒன்றிணைத்து தங்கள் திறமைகளை பகிர்ந்து கொள்ளவும் திறனை வளர்க்கவும் இந்திய அரசால் தூதரகத்தில் ஒரு கருவியாக எடுத்துக்கொள்ளப்பட்டது.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1942 பிறப்புகள்
பகுப்பு:வாழும் மக்கள்
சகீதா கதூன் செர்வானி

**சகீதா கதூன் செர்வானி**  (Zahida Khatun Sherwani பிறப்பு; பிறப்பு 18 டிசம்பர் 1894 - 2 பிப்ரவரி 1922; சில நேரங்களில் **ஜெய் கே ஷீன் என்று** அறியப்படுகிறார்)  ஓர் இந்தியக் கவிஞர் மற்றும் உருது மொழி எழுத்தாளர் மற்றும் பெண்களின் உரிமைகளுக்கான ஆர்வலராகவும் இருந்தார். **ஜெய் கே ஷீன் (அல்லது இசட்-** கே-எஸ்) மற்றும் **நுசாத்** என்ற புனைப்பெயர்களில் அவர் தனது கவிதைகளை வெளியிட்டார், ஏனெனில் அவரது பழமைவாத சமூகம் பெண்களை கவிதை எழுதவோ அல்லது பெண்களின் உரிமைகளை நிலைநிறுத்தும் இயக்கங்களைத் தொடங்கவோ அனுமதிக்கவில்லை.  இவர் செர்வானி பழங்குடியினரின் நில உரிமையாளர்களின் பணக்கார குடும்பத்தைச் சேர்ந்தவர் ஆவார். உருது மொழியில் இ8வரது கவிதைகள் மற்றும் கசல்கள், "பெண்ணிய கண்ணோட்டத்தினைக்" கொண்டவை, இளைஞர்களுக்கு காதல் ஈர்ப்பைக் கொண்டிருந்தன.

## சுயசரிதை
சகிதா கதூன் செர்வானி டிசம்பர் 1894 18 இல் வட இந்தியாவில் ,அலிகார் மாவட்டத்தில் பிகம்பூரில் பிறந்தார். அவரின் தந்தை நவாப் சர் முஹம்மது முசம்மியுல்லா கான் (1865-1938). செர்வானி குலத்தினர் கல்வித்துறையில் உயர் நிலை கொண்ட அறிவார்ந்த மக்கள், அவர்கள் முற்போக்கானவர்கள் என்றாலும் கண்ணோட்டத்தில் பழமைவாதிகளாக இருந்தனர். செர்வானியின் தாய் இளம் வயதிலேயே இறந்துவிட்டதால், அவரின் தந்தை செர்வானி , அவரது மூத்த சகோதரி அஹ்மதி மற்றும் அவரது தம்பி அகமதுல்லா ஆகியோரின் கல்வியில் மிகுந்த ஆர்வம் காட்டினார்.  அப்போது செர்வானிக்கு நான்கு வயது ஆகும். அவரும் அவருடைய சகோதரியும் பாரசீக மொழி கற்றுக் கொண்டார்கள்.செர்வானி பாரசீக மொழியில் மட்டுமல்லாமல் உருது மொழியிலும் கவிதை எழுத கற்றுக்கொண்டார் மற்றும் அலிகரில் உள்ள தங்கள் வீட்டின் எல்லைகளைத் தாண்டி உலக வாழ்க்கை அறிவையும் பெற்றார். செர்வானிக்கு 10 வயதாக இருந்தபோது, அவர் தனது முதல் கவிதையினை வெளியிட்டார்.

செர்வானியின் தந்தை இவரும் இவரது உடன்பிறப்புகளும் உருது மொழியில் இஸ்லாமிய இறையியல் மற்றும் வெளிப்படுத்தும் உரைநடைகளைக் கற்றுக்கொண்டதை உறுதி செய்தார். இந்த நோக்கத்திற்காக, அவர் அலிகார் ஜூமா மசூதியின் இமாமின் குடும்பத்தைச் சேர்ந்த மற்றும் அஹ்ல்-ஐ-ஹதீஸ் இயக்கத்தில் பங்கேற்ற முஹம்மது யாகூப் இஸ்ரேலித்தேவை நியமித்தார். இந்த காலகட்டத்தில் அவரின் தந்தை அலிகரில் பெண்கள் பள்ளியை நிறுவுவதில் மற்றும் அலிகார் கல்லூரியை முஸ்லிம் பல்கலைக்கழகமாக உயர்த்துவதில் தீவிரமாக இருந்தார். இந்த நேரத்தில் செர்வானி கவிதைகள் மற்றும் பிற கட்டுரைகளை எழுதி அவற்றை *அலிகாரின்* *கதுன், டெல்லியின் இஸ்மத்* மற்றும் *லாகூரின் ஷெரீப் பீபி* போன்ற பத்திரிகைகளில் வெளியிட்டார். செர்வானி குலத்தின் இளம் உறுப்பினர்களைக் கொண்ட இளம் செர்வானி ய சங்கத்தினை நிறுவுவதற்கும் அவர் பொறுப்பேற்றார், இது பிகாம்பூர் மற்றும் டாடோலி குழந்தைகளுக்கான பள்ளிகளை ஊக்குவித்தது மற்றும் அலிகார் பெண்கள் பள்ளிக்கு ஒரு உறைவிடத்தை உருவாக்கியது.

தந்தையின் எச்சரிக்கையால் வருத்தமடைந்த அவர், சிறிது காலம் எழுதுவதை நிறுத்தினார். அவள் தன் தந்தையிடம் சொல்லாமல் கவிதை எழுதத் தொடங்கினார். இதற்கிடையில், அவளுடைய சகோதரர் அகமதுல்லா 1916 இல் இறந்தார்.1918 இல் இவர் வெளியிட்ட *சிபாஸ் நாம-இ-உருது* ( *உருது பாராட்டு* )  இது உயர் கல்விக்கான ஒரே நிறுவனமான ஹைதராபாத்தின் உஸ்மானியா பல்கலைக்கழகத்தின் தொடக்க விழாவில் விவரிக்கப்பட்டது. உருது பயிற்று மொழியாக இருந்த இந்தியாவில்; அவர் தனது புனைப்பெயரில் கவிதையை வெளியிட்டார், அது ஒரு பெண்ணால் எழுதப்பட்டது என்பது மக்களுக்கு தெரியாது.

## சான்றுகள்


பகுப்பு:இந்தியப் பெண் செயற்பாட்டாளர்கள்
பகுப்பு:1922 இறப்புகள்
பகுப்பு:1894 பிறப்புகள்
கிரண் பாலா போரா

**கிரண் பாலா போரா** (Kiran Bala Bora  அஸ்ஸாமி: কিৰণ বালা বড়া; 1904 - 8 ஜனவரி 1993) ஒரு  சுதந்திர போராட்ட வீரர், மற்றும் இந்தியாவின் அசாமி சமூக ஆர்வலர் ஆவார். இந்தியாவின் விடுதலைக்காகப் பங்களித்த 1930 கள் மற்றும் 1940 களில் நடந்த ஒத்துழையாமை இயக்கங்களில் பங்கேற்றதற்காக இவர் பரவலாக அறியப்படுகிறார்.

## ஆரம்ப கால வாழ்க்கை
கிரண் பாலா போரா நகோன் மாவட்டத்தில், வட ஐபோரகான் கிராமத்தில் 1904 ஆம் ஆண்டில்  பிறந்தார் . கமல் சந்திரா பண்டிட் மற்றும் சரோஜ் அதியூ  ஆகியோருக்கு மகளாகப் பிறந்தார்.  இவரின் தந்தை கமல் சந்திர பண்டிட் பள்ளி ஆசிரியராக இருந்தார். அந்த நேரத்தில் இந்திய சமூகத்தில் பெண்களை பள்ளிக்கு அனுப்புவதில் இருந்த கட்டுப்பாடுகள் இருந்தபோதிலும் கிரண் 3 ஆம் வகுப்பு வரை பள்ளியில் படித்தார். இவர்  நகோன் மாவட்டம், பரோலி குரியினைச் சேர்ந்த சகி ராம் இலசுகர்  என்பவரைத் திருமணம் செய்தார்.திருமணத்திற்குப் பிறகான சில காலங்களிலேயே இவரின் கணவர் இறந்தார்.கமல் சந்திரா கிரணின் இளம் மகளுடன் கிரானை வீட்டிற்கு அழைத்து வந்தார். இவர் தனது இளம் வயதிலேயே நாட்டின் புரட்சிகர இயக்கங்களில் ஆர்வம் காட்டினார்.

## இந்தியாவின் சுதந்திர இயக்கத்திற்கு பங்களிப்பு
குறிப்பாக ஜாலியன் வாலாபாக் படுகொலைக்குப் பிறகு, பிரித்தானிய ஆட்சியில் இருந்து இந்தியா சுதந்திரம் பெற வேண்டும் என்ற எண்ணம் 1920 கோடை காலத்தில் புத்துயிர் பெற்ற்றது. காந்தி தலைமையில், இந்தியா முழுவதும் நூற்றுக்கணக்கான மக்கள் அகிம்சை போராட்டங்களில் பங்கேற்றனர். கிரண் சுதந்திர போராட்ட தலைவர்கள் தியாகங்கள் மற்றும் சவால்களால் ஈர்க்கப்பட்டு அதில் பங்கேற்க முடிவு செய்தார். இவர் இயக்கத்தின் செயல்பாடுகளில் தன்னை ஈடுபடுத்திக்கொண்டார் மற்றும் படிப்படியாக அதற்காக தனது முழு நேரத்தையும் அர்ப்பணித்தார். நிதி திரட்டுவதற்கான இவரது முயற்சிகள் இந்தியாவின் வடகிழக்கு பகுதியில் காங்கிரசுவின்  வேகத்தை அதிகரிக்க உதவிய ஒரு முக்கியக் காரணியாகும். பூர்ண சந்திர சர்மா, மஹிதர் போரா, ஹலதர் புயான், மற்றும் தேவகாந்தா பாருவா போன்ற தலைவர்களின் ஊக்கமும் ஒத்துழைப்பும் இவரை வலுவான சுதந்திரப் போராட்ட வீரராக மாற உதவியது. இந்த நேரத்தில், இவர் அசாமில் இருந்து ஒரு சிறந்த எழுத்தாளர், சமூக சீர்திருத்தவாதி மற்றும் சுதந்திரப் போராட்ட வீரரான சந்திரபிரவ சைகியானியையும் சந்தித்தார். கிரண் இவருடன் இணைந்து மற்றும் இவரது வழிகாட்டுதலின் கீழ் நிறைய சமூக காரணங்களுக்காக பணியாற்றினார்.

கிரண் பாலா போரா ஒத்துழையாமை இயக்கத்தின் நோக்கங்களில் ஒன்றான வெளிநாட்டு பொருட்களின் பயன்பாட்டை புறக்கணிப்பதில் ஈடுபட்டார். இது போன்ற ஒரு சம்பவத்தில், இவர் தனது சொந்த வீட்டின் அனைத்து வகையான மதிப்புமிக்க வெளிநாட்டு பொருட்களையும் உடைகள் உட்பட எரித்தார், பின்னர் மற்றவர்களையும் இவ்வாறே செய்யுமாறு வழிநடத்தினார். ஐரோப்பாவில் தயாரிக்கப்பட்ட ஆடைகளை வாங்குவதற்குப் பதிலாக, இவள் பருத்தியைச் சுழற்றி தன் துணியைத் தயாரிக்க ஆரம்பித்தாள்.

லாகூர் காங்கிரஸ், 1929 இல், 26 ஜனவரி 1930, *பூர்ண ஸ்வராஜ்* (அல்லது முழுமையான சுதந்திரம்) தினமாக கொண்டாட முடிவு செய்தது. அதன்படி, கோலியபோரில் 400 க்கும் மேற்பட்ட பெண்கள், கிரண் பாலா தலைமையில், அரசாங்கத்தை மீறி கொண்டாட்டங்களில் பங்கேற்றனர். பெண்கள் பங்கேற்பதை காவலர்கள் தடுத்தனர், மேலும் பலர் தாக்கப்பட்டதாக கூறப்படுகிறது.

## சுதந்திரத்திற்கு பிறகு
இந்தியாவின் மாநில மற்றும் மத்திய அரசுகளால் சுதந்திர போராட்ட வீரர்களுக்கு ஓய்வூதியம் வழங்கப்பட்டது.

## சான்றுகள்


பகுப்பு:இந்திய விடுதலைப் போராட்ட வீராங்கனைகள்
பகுப்பு:1993 இறப்புகள்
பகுப்பு:1904 பிறப்புகள்
உஷா கங்குலி

**உஷா கங்குலி** (Usha Ganguly 1945-23 ஏப்ரல் 2020) ஓர் இந்திய நாடக இயக்குநர்-நடிகர் மற்றும் ஆர்வலர் ஆவார், 1970 மற்றும் 1980 களில் கொல்கத்தாவில் இந்தி நாடக அரங்கில் பணியாற்றியதற்காக இவர் பரவலாக அறியப்படுகிறார். இவர் *1976 இல் ரங்ககர்மி* நாடகக் குழுவை நிறுவினார், *இது மகாபோஜ்*, *ருடாலி*, *கோர்ட் மார்ஷியல்* மற்றும் *அந்தர்யாத்ரா* போன்ற தயாரிப்புகளுக்கு பரவலாகப் பெயர் பெற்றது.  *படாடிக்* (1972 ஆம் ஆண்டு நிறுவப்பட்டது) தேசியர் ஷ்யமானந்த் ஜலான் தவிர , கொல்கத்தாவில் இந்தி நாடக அரங்கி பயிற்சி செய்த ஒரே நாடக இயக்குநராக இவர் இருந்தார், இந்த நாடகக் குழு பெரும்பாலும் பெங்காலி மொழி நாடகங்களை வெளியிட்டது.

1998 ஆம் ஆண்டில் இந்தியாவின் தேசிய இசை, நடனம் மற்றும் நாடகத்தில் இவரது பங்களிப்பிற்காக சங்கீத நாடக அகாதமி விருது வழங்கப்பட்டது. *குடியா கர்* என்ற நாடகத்திற்காக சிறந்த நடிகையாக மேற்கு வங்க அரசால் கௌரவிக்கப்பட்டார்.

## ஆரம்பகால வாழ்க்கை மற்றும் கல்வி
ராஜஸ்தானின் ஜோத்பூரில், உத்தரபிரதேசத்தில் உள்ள நேர்வா கிராமத்தில் பிறந்த உஷா கங்குலி, பரதநாட்டிய நடனத்தைக் கற்றுக் கொண்டார், பின்னர் கொல்கத்தாவுக்குச் சென்றார், அங்கு இவர் கொல்கத்தா ஸ்ரீ சிக்சாயாதன் கல்லூரியில் பயின்றார் மற்றும் இந்தி இலக்கியத்தில் முதுகலைப் பட்டம் பெற்றார்.

## தொழில் வாழ்க்கை
கங்குலி 1970 இல் கல்கத்தாவின் பவானிபூர் கல்விச் சங்கக் கல்லூரியில் ஆசிரியராகப் பணியாற்றத் தொடங்கினார். ஏறத்தாழ இதே வருடத்தில், இவர் *சங்கீத் கலா மந்திரில்* நடிக்கத் தொடங்கினார் என்பதோடு இவருடைய முதல் நாடகம் *மிட்டி* *கி காடியில் இவள் வசந்த்சேனா என்ற கதாப்பாத்திரத்தில் நடித்தார். இது 1970 ஆம் ஆண்டில் வெளியானது . இந்த நாடகம்*  மிருச்சகடிகம் மற்றும் சூத்திரகரத்தினை அடிப்படையாகக் கொண்டது ஆகும். 2008 ஆம் ஆண்டில் ஓய்வு பெறும் வரை, பவானிபூர் கல்விச் சங்கக் கல்லூரியில் இந்தி விரிவுரையாளராக கற்பித்தார்.

இவர் ஜனவரி 1976 இல் *ரங்ககர்மி* என்ற நாடகக் குழுவை உருவாக்கினார்  ஆரம்பத்தில், இவர் ஒரு நடனக் கலைஞராக பயிற்சி பெற்று இருந்ததால், இதன் குழுவிற்கு அப்பாற்பட்ட இயக்குநர்கள், *அம்மா* இயக்கிய எம்.கே. ரெய்னா, போன்ற நபர்களை குழுவிற்கு  அழைத்துள்ளார்.

கங்குலி 1980 களில் நாடகங்களை இயக்கத் தொடங்கினார், விரைவில் இவரது ஆற்றல்மிக்க பாணி மற்றும் இளம், பெரிய நடிகர்களுடன் ஒழுங்குபடுத்தப்பட்ட குழுமப் பணிகள் காரணமாக நகரத்தில் இந்தி நாடகம் எழுச்சியைக் கண்டது. இவரது முக்கியமான தயாரிப்புகளில் *1984 ல் மகாபோஜ்* (பெரிய விருந்து), மன்னு பண்டாரி புதினத்தினை அடிப்படையாகக் கொண்டது, 1987 இல் ரத்னாகர் மட்கரியின் *லோகாதா* (நாட்டுப்புறக் கதை), 1989 இல் நாடக ஆசிரியர் மகேஷ் எல்குஞ்ச்வரின் *ஹோலி* *, மற்றும் ருடாலி* (1992), இவரது சொந்த நாடகப் பதிப்பு மகாசுவேதா தேவி, *ஹிம்மட் மை* ஆகியன ஆகும்..

ரிதுபார்னோ கோஷ் இயக்கிய ஓ ஹென்றியின் *தி கிஃப்ட் ஆஃப் தி மேகியை* அடிப்படையாகக் கொண்ட இந்தி திரைப்படமான *ரெயின்கோட்டின்* (2004) எழுத்துப் பணியிலும் இவர் பணியாற்றினார்.

பின்னர், இவர் நாடகங்களை இந்தியில் மொழிபெயர்த்து வெளியிட்டார். 1990 களில் ரங்ககர்மி தனது கல்விப் பிரிவைத் தொடங்கியது,

2005 ஆம் ஆண்டில், ஜெர்மனியின் ஸ்டட்கார்ட்டில் நடந்த நாடக டெர் வெல்ட் விழாவில் ரங்க்கர்மீ மட்டுமே இந்திய நாடகக் குழுவாக இருந்தது.

## மேற்கோள்கள்

## வெளி இணைப்புகள்
* Rangkarmee, website 
*

பகுப்பு:20 ஆம் நூற்றாண்டின் இந்திய நடிகைகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:2020 இறப்புகள்
பகுப்பு:1945 பிறப்புகள்
கிரண்ஜித் அலுவாலியா

**கிரண்ஜித் அலுவாலியா** (Kiranjit Ahluwalia பிறப்பு 1955) ஓர் இந்திய பெண் ஆவார், இவர் தனது தவறான கணவனை 1989 இல் இங்கிலாந்தில் எரித்து கொன்றதன் மூலம் பரவலான சர்வதேச கவனம் பெற்றார். பத்து வருட உடல், உளவியல் மற்றும் பாலியல் முறைகேடுகளின் விளைவாக இந்தச் சம்பவம் நடந்தது எனக் கூறினார். ஆரம்பத்தில் கொலைக் குற்றவாளி என நிரூபிக்கப்பட்டு ஆயுள் தண்டனைக்குப் பிறகு, அலுவாலியாவின் தண்டனை போதிய ஆலோசனையின் அடிப்படையில் ரத்து செய்யப்பட்டது.

*ப்ரோவோக்ட்* (2006) திரைப்படம் அலுவாலியாவின் வாழ்க்கையைப் பற்றிய ஒரு கற்பனைக் கதையாகும்.

## பின்னணி
1977 ஆம் ஆண்டில், தனது 21 ஆம் வயதில், கிரண்ஜித் தனது சகோதரியைச் சந்திக்க கனடாவுக்குச் செல்வதற்காக பஞ்சாபில் உள்ள சக் கலால் வீட்டை விட்டு வெளியேறினார். இதைத் தொடர்ந்து 21 ஜூலை 1979 அன்று, இவர் இங்கிலாந்துக்குச் சென்றார், அங்கு இவர் ஒரு முறை மட்டுமே சந்தித்த தனது கணவர் தீபக்கை மணந்தார். உடல் வன்முறை, உணவு பற்றாக்குறை மற்றும் திருமண கற்பழிப்பு உட்பட பத்து வருடங்களாக குடும்ப வன்முறையால் அவதிப்பட்டு வந்ததாக இவர் கூறினார்.

கிரண்ஜித் இவளுடைய குடும்பத்தை உதவிக்காக எதிர்பார்த்தபோது, நீ கணவனுடன் இருப்பது தான் குடும்ப கவுரவம் என்று கூறி இவரை கண்டித்தனர். இறுதியில் இவள் வீட்டை விட்டு ஓட முயன்றாள், ஆனால் இவள் கணவனால் கண்டுபிடிக்கப்பட்டு மீண்டும் கொண்டு வரப்பட்ட்டார். திருமணத்தின் போது, கிரஞ்சித்துக்கு இரண்டு மகன்கள் இருந்தனர், இவர் அடிக்கடி இவள் அனுபவித்த வன்முறைக்கு இவர்கள் சாட்சியாக இருந்ததாகக் கூறினார். இருப்பினும், விசாரணைக்கு முன்னர் நீதிமன்றத்திலோ அல்லது காவல் துறை நேர்காணல்களிலோ  அந்த சிறுவர்கள் அதற்கான ஆதாரத்தினைக் கொடுக்கவில்லை.

1989 ஆம் ஆ ண்டில் ஒரு நாள்  மாலை, கிரண்ஜித்தை இவரின் கணவர் தாக்கியதாகக் கூறப்படுகிறது. பின்னர் இவர் தனது கணுக்கால்களை உடைத்து, சூடான இரும்பினால் முகத்தை எரிக்க முயன்றதாக குற்றம் சாட்டினார். அன்று இரவு, கணவர் தூங்கிக்கொண்டிருந்தபோது, கிரண்ஜித் சிறிது பெட்ரோல் மற்றும் காஸ்டிக் சோடா கலவையை எடுத்து வந்து அதை கலந்து அலுமியப் பொடிக்கட்டி ஒன்றினை உருவாக்கினார். அதை படுக்கையின் மேல் ஊற்றி விட்டு தன் மூன்று வயது மகனுடன் தோட்டத்திற்கு ஓடினார்.

பின்னர் ஒரு நேர்காணலில்: "அது எவ்வளவு வலிக்கிறது என்பதை இவருக்குக் காட்ட முடிவு செய்தேன். சில சமயங்களில் நான் தப்பி ஓட முயன்றேன், ஆனால் அவர் என்னைப் பிடித்து இன்னும் கடுமையாக அடிப்பார். நான் அவர் பின்னால் ஓட முடியாமல் இவரது கால்களை எரிக்க முடிவு செய்தேன். "  "இவன் எனக்கு கொடுத்த வலியைப் போக்க, இவன் கொடுத்ததைப் போன்ற ஒரு வடுவை நான் இவனுக்குக் கொடுக்க விரும்பினேன்" அதற்காகத் தான் இவ்வாறு செய்தேன் எனக் கூறினார்.

தீபக்கின் உடலில் 40% க்கும் அதிகமான தீக்காயங்கள் ஏற்பட்டன மற்றும் 10 நாட்களுக்குப் பிறகு கடுமையான தீக்காயங்கள் மற்றும் இரத்த நச்சுப்பாட்டு சிக்கல்களால் மருத்துவமனையில் இறந்தார். பின்னர்  கிரண்ஜித் கைது செய்யப்பட்டு இறுதியில் கொலைக் குற்றத்திற்காக குற்றம் சாட்டப்பட்டார்.

## சான்றுகள்


பகுப்பு:இந்தியப் பெண் செயற்பாட்டாளர்கள்
பகுப்பு:பஞ்சாப் நபர்கள்
பகுப்பு:வாழும் மக்கள்
பகுப்பு:1955 பிறப்புகள்
ராசுமி திவாரி

**முனைவர் ராசுமி திவாரி** (Rashmi Tiwari) இந்தியா, ஆகான் பழங்குடி அறக்கட்டளையின் நிறுவனர் மற்றும் இயக்குநர் ஆவார். இந்த அமைப்பு கடத்தல் இயந்திரங்களை அகற்றும் முயற்சியில் ஈடுபட்டது. இவர் *வைடல் வாயிசசு* (யுஎஸ்ஏ), *சிம்ப் ஃபெலோ மற்றும் நியூரோ லீடர்சிப்* நிறுவனத்தின் சான்றளிக்கப்பட்ட தலைமைத்துவ பயிற்சியாளர் ஆவார்.

பார்ச்சூன்/அமெரிக்க வெளியுறவுத் துறை தலைமைத்துவ வழிகாட்டுதல் திட்டத்தின் கீழ் இந்தியாவில் இருந்து வளர்ந்து வரும் தொழிலதிபர்களில் ஒருவராக இவர் இருந்தார். இவளுக்கு ஜெராக்ஸ் கூட்டமைப்பின் அன் முல்காஹி வழிகாட்டினார்.

## ஆரம்ப கால வாழ்க்கை
திவாரி ஒரு செல்வட்ந்தக் குடும்பத்தில் 1972 ஆம் ஆண்டில் பிறந்தார், ஆனால் பின்னர் வீடு மற்றும் வருமானம் இல்லாத ஒற்றை தாயால் வளர்க்கப்பட்டார். இவள் வாரணாசியில் ஒரு வீட்டில் வளர்ந்தாள், அது வெறும் 3.5 x 5.5 மீ அளவுள்ள வீடாகும்.

திவாரி பாகுபாடு மற்றும் சமூக இழிவுகளை எதிர்கொள்ள வேண்டியிருந்தது.

இவர் தனது ஒரு சித்தியுடன் கான்பூரில் ஒரு வருடம் வாழ்ந்தார், பின்னர் இவர் வாரணாசிக்கு சென்றார், அங்கு இவர் தனது கல்வியை முடித்தார் மற்றும் பனாரஸ் இந்து பல்கலைக்கழகத்தில் பொருளாதாரத்தில் முனைவர் பட்டம் பெற்றார், இது 1998-99 இல் வழங்கப்பட்டது.

## தொழில்
திவாரி இணை இயக்குநராகவும், பின்னர் அமெரிக்கன் சேம்பர்ஸ் ஆஃப் காமர்ஸ் இன் இந்தியாவிற்கான (AMCHAM)] இயக்குனராகவும் இருந்தார்  2000 முதல் 2008 வரை மற்றும் சமீப காலம் வரை இவர் தலைமை நிர்வாக அதிகாரியாக இந்தியாவின் தலைமை நிர்வாக அதிகாரிகளின் சங்கங்களின் செயல்பாடுகளை முன்னெடுத்து வந்தார்  இவர் பல்வேறு தேசிய மற்றும் சர்வதேச தளங்களில் பெண்கள் அதிகாரமளித்தல் மற்றும் பெண்களுக்கான வழிகாட்டுதல் ஆகிய பிரச்சினைகள் குறித்து தொடர்ந்து போராடி வருகிறார்.

பேங்க் ஆஃப் அமெரிக்காவுக்கான கூட்டமைப்பு வங்கித் தலைவர் ஜானி வான்லெசுடனான தொடர்பு இவரது கனவைப் பின்பற்ற இவருக்கு தைரியத்தைக் கொடுத்தது மற்றும் இவர் ஆகான் பழங்குடி மேம்பாட்டு அறக்கட்டளையைத் தொடங்க வழிவகுத்தது.

## ஆகான் அறக்கட்டளையின் நிறுவனர் மற்றும் இயக்குநராக வாழ்க்கை
திவாரியின் அறக்கட்டளை - ஆகான் பழங்குடியினர் மேம்பாட்டு அறக்கட்டளை இந்தியாவின் ஜார்கண்ட் பிராந்தியத்தில் பணியாற்றி வருகிறது மற்றும் பெண்கள் தொடர்பான ஒன்றோடொன்று இணைக்கப்பட்ட சமூக பிரச்சனைகளுக்கு தீர்வு காண்கிறது. பாலின சமத்துவமின்மை, பெண்களுக்கு எதிரான வன்முறை (பெண் குழந்தை கடத்தல், குழந்தை திருமணம் போன்றவை. ), வறுமை, விழிப்புணர்வு இல்லாமை மற்றும் சுகாதாரம், சுகாதாரம் மற்றும் சுகாதாரம், கல்வியறிவின்மை ஆகியவற்றிற்காகவும் போராடி வருகிறது.

## விருதுகள் மற்றும் அங்கீகாரம்
கடத்தலுக்கு எதிரான பணிக்காக டைம்ஸ் குழுமத்தின் "*தி குட் குருசேடர்*" விருது 

ரேடியோ சேனல் 92.7 BIG FM வழங்கும் "*பிக் ஹீரோ*" விருது 

டிடி நியூஸின் "*தேஜஸ்வினி*" விருது 

லோக்சபா டிவியில் "*ஷுன்யா சே ஷிகர் தக்*" நிகழ்ச்சியில் இடம்பெற்றது 

*வைடல் வாயிசஸ்* ஆய்வுதவித்தொகை 

*குளோபல் அம்பாசிடர்சு, வைடல் வாயிசஸ்* 

இந்தியாவின் வளர்ந்து வரும் பெண் வணிகத் தலைவர்கள் - 2007 

அமெரிக்காவின் சர்வதேச கூட்டமைப்பு (TIAW) அமைப்பால் "*வேர்ல்டு ஆஃப் டிஃபரன்சு* 100 விருது" வழங்கப்பட்டது 

பாங்க் ஆஃப் அமெரிக்கா குளோபல் அம்பாசிடர் திட்டம் 

ஃபெல்லோ வாயிசசு - சர்வதேச பெண்கள் அதிகாரமளித்தல் குழுவினர் 

ஷெரோஸ் எழுதிய "இந்தியாவின் பழங்குடிப் பெண்களை மேம்படுத்துதல்" 

## சான்றுகள்


பகுப்பு:1972 பிறப்புகள்
பகுப்பு:இந்தியப் பெண் செயற்பாட்டாளர்கள்
பகுப்பு:வாழும் மக்கள்
கடக் கலெக்டிவ்

**கடக் கலெக்டிவ்** (*Kadak Collective*) என்பது தெற்காசியாவைச் சேர்ந்த பெண் கலைஞர்களின் கூட்டு குழு ஆகும், அவர்கள் சைன், வெளியீடுகள் மற்றும் கதை சொல்லும் பிற வடிவங்கள் உட்பட வரைகலைக் கலைத் திட்டங்களில் பணிபுரிகின்றனர். இதன் உறுப்பினர்களில் திரைப்படத் தயாரிப்பாளரும் வரைகல படைப்பாளியுமான ஆர்த்தி பார்த்தசாரதி, நகைச்சுவை கலைஞர் காவேரி கோபாலகிருஷ்ணன் ஆகியோர் அடங்குவர்.

## நிறுவுதல்
கலை விழாக்கள் மற்றும் வரைகலை புத்தக மாநாடுகளில் பெண்கள் மற்றும் தெற்காசியப் பெண்களின் பிரதிநிதித்துவம் இல்லாததால், உயிர்ப்பூட்டுபவர் மற்றும் வரைகலை பத்திரிகையாளர் ஐந்த்ரி சக்கரவர்த்தியின் முயற்சியால் கடக் கலெக்டிவ் நிறுவப்பட்டது. ஆரம்பக் குழுவில் சக்கரவர்த்தியைத் தவிர, தெற்காசியாவைச் சேர்ந்த எட்டு கலைஞர்கள் இருந்தனர்: திரைப்படத் தயாரிப்பாளர் மற்றும் வரைகலை உருவாக்குநர், ஆர்த்தி பார்த்தசாரதி, கலைஞர் கரிமா குப்தா, நகைச்சுவைக் கலைஞர் காவேரி கோபாலகிருஷ்ணன், அச்சுக்கலைஞர் பவித்ரா தீக்சித், வரைகலை உருவாக்குநர் மீரா மல்ஹோத்ரா, விளக்கப்படம் மற்றும் வடிவமைப்பாளர் ஜெனின் செராஃப் மற்றும் மற்றும் வடிவமைப்பாளர் மற்றும் இயக்குநர் அகிலா கிருஷ்ணன் ஆகியோர் அந்தக் குழுவில் இருந்தனர். பிற்கால உறுப்பினர்களில் நகைச்சுவை புத்தக எழுத்தாளர் கிருத்திகா சுசர்லா மற்றும் ரே சக்கரியா, நவ்சீத் ஜாவேத் மற்றும் பிரியா டாலி போன்ற கலைஞர்களும் அடங்குவர். 'கடக்' என்ற பெயரின் அர்த்தம் 'வலுவான' அல்லது 'கூர்மையான' மற்றும் பெரும்பாலும் தெற்காசிய மசாலா சாயினை விவரிக்க பயன்படுத்தப்படுகிறது.

## திட்டங்கள்
கடக் கலெக்டிவின் முதல் திட்டம் கிழக்கு லண்டன் வாரைகலை கலை விழாவில் வழங்கப்பட்ட வரைகலை சைன், அச்சுப் பிரிதிகள் மற்றும் தபால் தலைகளின் தொகுப்பாகும்.

2016 ஆம் ஆண்டில், கடக் கலெக்டிவ் 'வாசிக்கும் அறை' என்ற தலைப்பில் ஒரு பயண நூலகம் மற்றும் கூட்டு உறுப்பினர்களால் உருவாக்கப்பட்ட 21 தலைப்புகளைக் கொண்ட ஒரு கண்காட்சியைத் தொடங்கியது. ஆரம்பத்தில் பெங்களூருவில் உள்ள கோதே-நிறுவனத்தின் மேக்சு முல்லர் பவனிலும், அது பின்னர் இந்தியாவில் பல இடங்களில்  மெய்நிகர் இடமாக வழங்கப்பட்டது, உள்ளடக்கம் இணையத்தளத்திலும் வழங்கப்பட்டது. 'வாசிப்பு அறை' உட்பட பல படைப்புகள் பெண் பாலுறவைச் சுற்றியுள்ள சமூக எதிர்பார்ப்புகளைக் கையாளுகின்றன, அத்துடன் தெற்காசியாவில் பெண்ணியம், பாலினம், அடையாளம் மற்றும் சாதியுடன் ஈடுபடுகின்றன. இது இந்திய பத்திரிகைகளில் நேர்மறையான விமர்சனங்களைப் பெற்றது. பாலினம் மற்றும் அடையாளத்தை மையமாகக் கொண்ட 'ஜெண்டர் பெண்டர்' என்ற தலைப்பில் இரண்டாவது திட்டத்துடன் கூடுதலாக வாசிப்பு அறை வழங்கப்பட்டது. இந்த திட்டத்திற்காக மீரா மல்ஹோத்ரா உருவாக்கிய ஒரு சைன் , *'அன்ஃபோல்டிங் தெ சேரி*' என்ற தலைப்பில் குறிப்பிட்ட பாராட்டைப் பெற்றது.

2019 ஆம் ஆண்டில், கூட்டு உறுப்பினர்களால் காட்சி கலைத் தொகுப்பான *பைஸ்டான்டர் உருவாக்கப்பட்டது*. சமூகம் மற்றும் ' பிற ' கருத்துக்களை ஆய்வு செய்தல், பெண்களுக்கு பொது மற்றும் தனியார் இடங்கள் மற்றும் மீ டூ இயக்கத்தின் அம்சங்களை ஆய்வு செய்தல் ஆகியவற்றை நோக்கமாகக் கொண்டது. இந்தியா இந்த தொகுப்பு கவிஞர்கள், எழுத்தாளர்கள் மற்றும் ஆர்வலர்களுடன் ஒத்துழைப்பையும் உள்ளடக்கியது. ஜிஃப், ஆடியோ மற்றும் உயிர்ப்பூட்டல் உள்ளிட்ட நவீன கலையின் பயன்பாட்டிற்கு குறிப்பிட்ட குறிப்புடன், இந்த திட்டம் பரவலான வரவேற்பினைப் பெற்றது.

## மேற்கோள்கள்

பகுப்பு:இந்தியப் பெண் செயற்பாட்டாளர்கள்
பகுப்பு:இந்தியப் பெண்ணியவாதிகள்
சீமா வர்மா

**சீமா வர்மா** (Seema Verma பிறப்பு செப்டம்பர் 26, 1970)  ஓர் இந்திய-அமெரிக்க சுகாதார கொள்கை ஆலோசகர் மற்றும் டோனால்ட் டிரம்ப் நிர்வாகத்தில் மருத்துவம் மற்றும் மருத்துவ சேவைகள் மையங்களின் முன்னாள் நிர்வாகி ஆவார். அவர் எஸ்விசி, இன்க். இன் சுகாதார கொள்கை ஆலோசனை நிறுவனத்தின் நிறுவனர் மற்றும் மேனாள் தலைமை நிர்வாக அதிகாரி ஆவார்.

## கல்வி
வர்மா 1993 இல் மேரிலன்ட் பல்கலைக்கழகம் (காலேஜ் பார்க்) இல் இருந்து வாழ்வியல் துறையில் இளங்கலைப் பட்டம் பெற்றார். 1996 ஆம் ஆண்டில் ஜான்ஸ் ஹாப்கின்ஸ் *ஸ்கூல் ஆஃப் பப்ளிக் ஹெல்த்* மூலம் சுகாதாரக் கொள்கை மற்றும் நிர்வாகத்தில் கவனம் செலுத்தி பொது சுகாதாரத்தில் முதுகலைப் பெற்றார் 

## தொழில்

### ஆரம்ப கால வாழ்க்கையில்
வர்மா மரியன் கவுண்டியின் உடல்நலம் மற்றும் மருத்துவமனை கழகத்தில் பணியாற்றினார், மற்றும் வாஷிங்டன், டிசி இல் உள்ள மாநில மற்றும் பிராந்திய சுகாதார அதிகாரிகள் சங்கத்தில் துணைத் தலைவராகப் பணியாற்றினார் 

### எஸ்விசி,இன்க்
வர்மா ஜூன் 2001 இல் சுகாதார கொள்கை ஆலோசனை நிறுவனமான எஸ்விசி,இன்க்,.ஐ நிறுவினார். அவர் நிறுவனத்தின் தலைவர் மற்றும் தலைமை நிர்வாக அதிகாரி ஆவார், இது மாநில காப்பீட்டு நிறுவனங்கள் மற்றும் பொது சுகாதார நிறுவனங்களுடன் இணைந்து கட்டுப்படியாகக்கூடிய பராமரிப்பு சட்டத்தை தயாரிப்பதில் பணியாற்றியது மற்றும் மருத்துவ விரிவாக்க திட்டங்களின் வடிவமைப்பில் இந்தியானா மற்றும் கென்டக்கி மற்றும் பிற மாநிலங்களுக்கு உதவியது. இந்தியானா, ஓஹியோ மற்றும் கென்டக்கியுடனான அவரது பணியில், அவர் பிரிவு 1115 (தள்ளுபடி) செயல்முறையின் கீழ் மருத்துவ சீர்திருத்த திட்டங்களை உருவாக்கினார்.

#### நெறிமுறை சர்ச்சை
2014 ஆம் ஆண்டில், இந்தியானா மாநிலத்தின் ஹெவ்லத்-பேக்கார்ட் பிரிவின் ஊழியராக இந்தியானாவின் மிகப்பெரிய மருத்துவ விற்பனையாளராக வர்மாவின் செயல்பாடுகள் சர்ச்சைக்கு வழிவகுத்தது.பொது பதிவுகள் கோரிக்கைகள் மூலம் அசோசியேட்டட் பிரெசுவினால் பெறப்பட்ட ஆவணங்களின்படி 2016 ஆம் ஆண்டில், கென்டக்கி மாநிலத்திற்காக ஹெவ்லெட்-பேக்கார்டின் துணை ஒப்பந்ததாரராக செய்யப்பட்ட பணிக்காக அவரது நிறுவனம் கூடுதலாக $ 316,000 சேகரித்தது,

### டிரம்ப் நிர்வாகம்
நவம்பர் 29, 2016 அன்று,  டொனால்ட் டிரம்ப் , மெடிகேர் மற்றும் மெடிகெய்ட் சர்வீசஸ், மெடிகேர், மெடிகெய்ட் மற்றும் காப்பீட்டு சந்தைகளை மேற்பார்வையிடும் மையத்தின் நிர்வாகியாக பணியாற்ற வர்மாவை பரிந்துரைத்தார். மார்ச் 13, 2017 அன்று,ஐக்கிய அமெரிக்க மூப்பவை 55-43 வாக்குகளில் அவரது நியமனத்தை உறுதி செய்தது.

அவரது முக்கிய நடவடிக்கைகளில் ஒன்று, மருத்துவ உதவிக்கான காப்பீட்டு தொகைகளை விதிக்கவும், அவசர அறை வருகைகளுக்கு மருத்துவ உதவி பெறுபவர்களிடம் கட்டணம் வசூலிக்கவும், மருத்துவ காப்பீடு தேவைப்படுவதற்கு வேலைவாய்ப்பு அல்லது வேலை பயிற்சி பெற பெறுநர்களை ஊக்குவிப்பது தொடர்பாக நாட்டின் ஆளுநர்களுக்கு ஒரு கடிதத்தை அனுப்புவது ஆகும். அனைத்து சுகாதாரத் திட்டங்களும் மகப்பேறு பாதுகாப்பு வழங்க வேண்டும் என்ற கட்டுப்படியாகக்கூடிய பராமரிப்பு சட்டத்தின் கட்டளையை வர்மா நிராகரித்தார், இது ஒபாமாக்கேருக்கு முந்தைய காலத்தில் பெண்களுக்குமருத்துவச் செலவில் சந்தை ஏற்ற விலையினை மட்டுமே கிடைக்கும் வகையில் அமைந்து இருந்தது.

நோயாளி காப்பு மற்றும் தாங்கத்தகு கவனிப்புச் சட்டம் ஒரு தோல்விகரமான சட்டம் என்று விமர்சித்தார். ஏசிஏ நேவிகேட்டர் திட்டத்தில் வர்மா கணிசமான பகுதிகளை நீக்கினார் , இதனால் திறந்த சேர்க்கையின் போது தனிநபர்கள் முழுத்தொகை பெறுவது மிகவும் கடினமாக இருந்தது.

## சான்றுகள்


பகுப்பு:வாழும் மக்கள்
பகுப்பு:1970 பிறப்புகள்
அனாமிகா கண்ணா

**அனாமிகா கண்ணா** ( Anamika Khanna) ஜோத்பூரில் பிறந்தார், 19 ஜூலை 1971) ஓர் இந்திய ஆடை வடிவமைப்பாளர் ஆவார், அவர் கொல்கத்தாவில் உள்ள தனது படமனையில் இருந்து செயல்படுகிறார். பாரம்பரிய இந்திய ஜவுளி மற்றும் நுட்பங்களை மேற்கத்திய சில்ஹவுட் மற்றும் தையல்களுடன் ஆடைகளைத் தயாரிக்கும் பாணியினால் இவர் *பிசினஸ் ஆஃப் ஃபேஷன்* (BOF) என அறியப்படுகிறார். சர்வதேச சிட்டை வைத்த முதல் இந்திய வடிவமைப்பாளர் இவர்தான். இவர் "அனா மிக்கா" எனும் சிட்டையினைப்  பயன்படுத்தினார் . அவரது படைப்புகள் இந்தியாவிலும் வெளிநாட்டிலும் எழிவரி மற்றும் அணைவரி கடைகளில் விற்கப்படுகின்றன.  அலங்காரத் துறையில் நுழைவதற்கு முன்பு, அனாமிகா ஒரு பாரம்பரிய நடனக் கலைஞராகவும் ஓவியராகவும் இருந்தார்.

## தொழில்
கண்ணாவின் தொழில் வாழ்க்கை 1998 இல் தொடங்கியது. 2003 ஆம் ஆண்டில், ஆசியாவின் ஒரு பகுதியாக தனது திருமண சேகரிப்புகளைக் காட்ட அவர் பாகிஸ்தானுக்கு அழைக்கப்பட்டார்.  2004 ஆம் ஆண்டில், அவர் தனது சர்வதேச சிட்டையினை அறிமுகப்படுத்தினார் (அனா மிக்கா)  *மற்றும் லக்மே ஃபேஷன் வீக்* இறுதிச் சுற்றில் அவரது தொகுப்புகளை காட்சிப்படுத்தினார்.

2009 ஆம் ஆண்டில், லாக்மே அலங்கார வார (LFW) குளிர்கால பதிப்பில் இறுதி வடிவமைப்பாளரானார். 2010 இல், அவர் இந்தியா பிரீமியர் லண்டன் அலங்கார வார இலையுதிர்/குளிர்கால சேகரிப்பில் பங்கேற்றார்.  2011 ஆம் ஆண்டில், அவர் தனது படைப்புகளை லக்மே கோடை விடுதியில் காட்சிப்படுத்தினார். 2012 ஆம் ஆண்டில், டெல்லி கோச்சர் வாரத்தில் அவர் தனது வழக்கமான தோதி-காற்சட்டை புடவை திரைச்சீலைகள் மற்றும் தரை நீள மேல்சட்டையினை காட்சிப்படுத்தினார். 2013 ஆம் ஆண்டில், பிசிஜே டெல்லி கோச்சர் வாரத்தில், அவரது சேகரிப்பில் கருப்பு, வெள்ளை மற்றும் தங்கம் ஆகிய வண்ணங்களின் கலவையுடன் ஆடைகள் இருந்தன. அனாமிகாவின் சகோதரி சுகானி பிட்டி வடிவமைத்த பழங்குடி நகைகளும் சேகரிப்பில் ஒரு பகுதியாக இருந்தது.

## விருதுகள் & சாதனைகள்
2007 இல் நடைபெற்ற பரிசு அலங்கார வார நிகழ்வில் தனது தொகுப்புகளைக் காட்சிப்படுத்திய முதல் பெண் இந்திய ஆடை வடிவமைப்பாளர் எனும் பெருமை பெற்றார். இலண்டன் அலங்கார வார நிகழ்வில், 2010 இல் பங்கேற்ற பிறகு பிரித்தானிய ஒப்பந்தத்தினைப் பெற்றார்.

டாடா புற்றுநோய் மருத்துவமனைகள் குழந்தைகள் பிரிவிற்கும், அக்‌சய் பத்ரா அறக்கட்டளைக்கும் லண்டனில் ஒரு நிகழ்ச்சியுடன் பெரிய தொகையை கொடுப்பதற்கு உதவினார்.

இந்திய அலங்கார வடிவமைப்பு குழு (FDCI) குஜராத் மாநில காதி மற்றும் கிராமத் தொழில்களுடன் இணைந்து நரேந்திர மோடியின் இந்தியாவில் தயாரிக்கப்பட்ட அலங்கார நிகழ்வில் தங்கள் சேகரிப்புகளை வழங்கிய மூன்று வடிவமைப்பாளர்களில் அனாமிகா கண்ணாவும் ஒருவர். மணமகள் ஆசியா நிகழ்வின் ஒரு பகுதியாக பாகிஸ்தானில் தங்கள் சேகரிப்புகளை வழங்கிய முதல் இந்திய ஆடை வடிவமைப்பாளர்களில் அவரும் ஒருவர் ஆவார்.

அவர் பிவிலாகரி நிறுவனத்துடன் இணைந்து புதுதில்லியில் ஒரு நிகழ்வினையும்  ,சிங்கப்பூரில் ஒரு தனிப்பட்ட நிகழ்ச்சியினையும் நடத்தினார்.

*பிசினஸ் ஆஃப் ஃபேஷனில்* தொடர்ச்சியாக ஐந்து வருடங்கள் இவர் இடம் பெற்றார், *ஹிந்துஸ்தான் டைம்ஸால்* சிறந்த ஆடை பாணி கொண்ட வடிவமைப்பாளருக்கான *ஸ்டைலிஷ்ட் டிசைனர் விருது* அவருக்கு வழங்கப்பட்டது மற்றும் தி ஹிந்துஸ்தான் டைம்ஸ் இந்தியாவின் *ஸ்டைலிஷ்ட்* விருதினை 2019 ஆம் ஆண்டில் பெற்றார்.

## சான்றுகள்


பகுப்பு:வாழும் மக்கள்
பகுப்பு:1971 பிறப்புகள்
இந்திரா யோசப் வென்னியூர்

**இந்திரா யோசப் வெண்ணியூர்** (*Indira Joseph Venniyoor*) (பிறப்பு **இந்திரா போதுவால்**; 1925/1926&nbsp;-29 திசம்பர் 2020) ஓர் இந்திய வானொலி ஒலிபரப்பாளரும், திருவிதாங்கூர் வானொலியின் முதல் ஆங்கில மொழி செய்தி ஒளிபரப்பாளரும் ஆவார். இவர் 1984இல் ஓய்வு பெறும் வரை அனைத்திந்திய வானொலியில் ஒளிபரப்பாளராக இருந்தார்.

## ஆரம்ப கால வாழ்க்கை
இந்திரா திருவிதாங்கூர் மாநிலத்தில் (இன்றைய கேரளா) உயர் சாதி இந்துக் குடும்பமான அம்பாடி வீட்டில் பிறந்தார். இவருடைய தந்தை வாசுதேவ போதுவால் திருவிதாங்கூர் மாநிலத்தில் தொல்பொருள் கண்காணிப்பாளராகவும் பின்னர் தொல்பொருள் அருங்காட்சியகத்தின் இயக்குநராகவும் இருந்தார். இவர் தனது 17 வயதில் திருவனந்தபுரத்திற்கு குடும்பத்துடன் சென்றார் தனது குழந்தைப் பருவத்தை நினைவுகூர்ந்த பின்னர், தனது குடும்பத்துக்கு உருசிய ஓவியர் இச்வெடோசுலாவ் ரோரிச், அமெரிக்க கலை வரலாற்றாசிரியர் இசுடெல்லா கிராம்ரிச்சு, பிற ஆங்கில மொழி  அறிஞர்களுடன் தொடர்பு இருந்ததாகவும் அதனால் தன்க்கு மொழி மீதான அன்பை வளர்த்தது என்றும் கூறினார்.

இவர் சென்னை இராணி மேரிக் கல்லூரியில் கௌரவத்துடன் பொருளாதாரத்தில் இளங்கலை பட்டம் பெற்றார். மலையாளப் பாடகி சாந்தா பி. நாயர் இவரது சகோதரி ஆவார்.

## தொழில்
திருவிதாங்கூர் மாநிலத்தின் திவான் சே. ப. இராமசுவாமி, திருவிதாங்கூர் வானொலியை குறைந்த சக்தி ஒளிபரப்பு அரங்கத்துடன் நிறுவிக்கொண்டிருந்த சமயத்தில் இந்திரா (அப்போது போதுவால்) பட்டம் பெற்றார். திருவாங்கூர் கொச்சியின் அப்போதைய முதலமைச்சர் பறவூர் தா. கி. நாராயண பிள்ளையிடம் இவர் தனது விண்ணப்பத்தை சமர்ப்பித்து வேலைக்குத் தேர்ந்தெடுக்கப்பட்டார். இந்த நிலையம் 1949இல் தனது ஒலிபரப்பைத் தொடங்கியபோது, இவர் அறிவிப்பாளராக பணியாற்றத் தொடங்கினார். அதன் முதல் ஆங்கில மொழி செய்தி ஒளிபரப்பாளராகவும் இருந்தார். திருவிதாங்கூர்-கொச்சின் மாநில சட்டப்பேரவையின் நடைமுறைகளின்படி, 1949இல் செய்தி ஒலிபரப்பாளராக இவர் வேலை செய்ததற்காக 69 ரூபாய் (பின்னர் US $ 14.50 க்கு சமம்) வழங்கப்பட்டது. }}  திருவிதாங்கூர் வானொலி 1 ஏப்ரல் 1950இல் திருவனந்தபுரத்தின் அனைத்திந்திய வானொலியின் ஒரு பகுதியாக ஆனது.

இவரது செய்தி வாசிப்பின் தொடக்கத்தில், "இது திருவனந்தபுரம். இந்திரா போதுவால் படிக்கும் செய்திகளை இப்போது நீங்கள் கேட்பீர்கள்". இது இவரது தினசரி இரவு 7 மணி வானொலி ஒலிபரப்பின் சிறப்பம்சமாகும். பல சாதாரண மக்களின் வீடுகளில் இருந்து வானொலி இன்னும் எட்டாத நிலையில், மக்கள் சந்திரசேகரன் நாயர் மைதானத்தில் திரண்டனர். அங்கு செய்தி பொது வெளியில் ஒளிபரப்பப்படும். அவர் 1984இல் ஒரு நிரல் நிர்வாகியாக ஓய்வு பெறும் வரை அனைத்திந்திய வானொலியுடன் பணிபுரிந்தார்.

## சொந்த வாழ்க்கை
இந்திரா வென்னியூர் கலை விமர்சகரும், எழுத்தாளரும் தனது வருங்கால கணவருமான  இ. எம். ஜே. வெண்ணியூரை, அனைத்திந்திய வானொலியில் நிகழ்ச்சி உதவியாளராக இருந்தபோது, இவர்கள் ஒன்றாக *ரசகோலம்* என்ற நிகழ்ச்சியை தயாரித்தபோது சந்தித்தார். இவர்கள் 1954இல் திருமணம் செய்து கொண்டனர். இவர்களுக்கு மூன்று மகன்கள் பிறந்தனர். ஒரு உயர் சாதி இந்துவான தான் ஒரு கிறிஸ்தவரை திருமணம் செய்ததை நினைவுகூர்ந்து, "அவர் ஆங்கிலத்தில் தேர்ச்சி பெற்றவர்; அதுதான் எங்களை நெருக்கமாக்கியது" என்று கூறுவார். இவரின் கணவர் 1984இல் மும்பை அனைத்திந்திய வானொலியில் நிலைய இயக்குநராக இருந்தபோது இறந்தார்.

## இறப்பு
29 திசம்பர் 2020 அன்று கேரளாவின் உள்ளபூஜாப்புரத்திலுள்ள வீட்டில், தனது 94 வயதில் இறந்தார்.

## குறிப்புகள்

## மேற்கோள்கள்

பகுப்பு:2020 இறப்புகள்
பகுப்பு:1925 பிறப்புகள்
பகுப்பு:வானொலி ஆளுமைகள்
பகுப்பு:கேரள மக்கள்
சந்தியா மெண்டோன்கா

**சந்தியா மெண்டோன்கா** (Sandhya Mendonca) ஓர் இந்திய எழுத்தாளர், ஆசிரியர் மற்றும் வெளியீட்டாளர் ஆவார். இந்தியாவின் கர்நாடக மாநிலத்தில் பெங்களூருவில் (பெங்களூரு) பிறந்த இவர், செயின்ட் ஜோசப் கலை மற்றும் அறிவியல் கல்லூரியில் பொருளாதாரம், அரசியல் அறிவியல் மற்றும் சமூகவியல் ஆகியவற்றில் இளங்கலைப் பட்டம் பெற்றார்  மற்றும் பெங்களூரு பல்கலைக்கழகத்தில் சர்வதேச உறவுகளில் நிபுணத்துவம் பெற்ற அரசியல் அறிவியலில் முதுகலைப் பட்டம் பெற்றார். இவர் பாரதிய வித்யா பவனில் பொது உறவுகளில் பட்டயம் பெற்றுள்ளார். இவர் தற்போது பெங்களூரில் வசிக்கிறார்.

## தொழில்
சந்தியா மெண்டோன்கா பத்திரிகையாளராகப் பணியாற்றினார்  பதினாறு ஆண்டுகளுக்கும் மேலாக தனது கணவரும் மூத்த பத்திரிக்கையாளருமான ஆலன் மெண்டோன்கா (1960- 2009), ரைன்ட்ரீ மீடியா, உடன் ஒரு ஊடக நிறுவனத்தை நிறுவுவதில் பங்களித்தார். அதன் மேலாண்மை இயக்குநர் மற்றும் தலைமைப் பதிப்பாளராகவும் இருந்தார் .

கருநாடகத்தினைப் பூர்விகமாகக் கொண்ட இவர் , *கல்ச்சுரல் ஒடிசி, ராஜ்பவன் பெங்களூர்-துரூ தி ஏஜசு, மார்வலசு ஆஃப் கர்நாடகா அண்ட் மோர் மற்றும் சில*  புத்தகங்கள் மூலம் கர்நாடக மாநில கலாச்சார வரலாற்றின் ஒரு காலவரிசையாளராகவும் உள்ளார். இவர் 2012 இல் வெளியிடப்பட்ட *மார்வெல்ஸ் ஆஃப் மைசூர் & மோரின்* இணை ஆசிரியர் ஆவார். இந்த புத்தகத்தை எழுத்தாளர் சசி தேசுபாண்டே, அவுட்லுக்கின் தலைமை ஆசிரியர் கிருஷ்ண பிரசாத் ஆகியோர் பாராட்டியுள்ளனர். 2015 ஆம் ஆண்டில், *மார்வெல்ஸ் ஆஃப் கர்நாடகா & மேலும்*  கன்னடத்தில் *கர்நாடக விஸ்மயகலு* (கர்நாடக விஸ்மயங்கள்) என மொழிபெயர்க்கப்பட்டது.

இவருடைய சமீபத்திய புத்தகம் , *டிசுரப்ட் அண்ட் கான்குவர்-ஹவ் டிடிகே பிரச்டீஜ் பிகம் அ பில்லியன் டால்ர் கம்பெனி* என்பதனை  திரு டிடி ஜகன்நாதனுடன் (தலைவர் டி.டி.கே. குழு) இணைந்து எழுதியுள்ளார்   பெங்குயின் ரேண்டம் ஹவுஸ் இதனை 2018 ஆம் ஆண்டில் வெளியிட்டது. ரேண்டம் ஹவுஸ் இவரது முந்தைய புத்தகமான ரீவா எலக்ட்ரிக் கார் *ரேவா ஈவி - இந்தியாவின் கிரீன் கிஃப்ட் டு தி வேர்ல்ட்* (டாக்டர் எஸ்.கே. மைனியுடன் இணைந்து எழுதியது), 2013 இல் வெளியிட்டது.

## கலை
மென்டோன்கா ஒரு தொழில்முறைஞர் அல்லாத நடிகர் ஆவார். இவர் சிறுவர் பாலியல் துன்புறுத்தலை அடிப்படையாகக் கொண்ட *சேடோசு ஆன் தி வால்* மற்றும் விஜய் நாயர் எழுதி இயக்கிய நாடகத்தில் நடித்துள்ளார், மற்றும் பாய்லே செங்குப்தா எழுதிய *கோல்ஃப் ஸ்லைஸ்ட் பால்ஸ்* பற்றிய நகைச்சுவை நாடகத்திலும் நடித்துள்ளார். பெங்களூரு லிட்டில் தியேட்டரின் மூத்த இயக்குநர் விஜய் படகி இயக்கிய ராபியின் *கார்டன்*  படத்தில் இவர் சமீபத்தில் நடித்தார்.

2009 ஆம் ஆண்டில், மெண்டோன்கா தனது கணவர், அண்டர் தி ரைண்ட்ரீயின் நினைவாக ஒரு முறைசாரா முயற்சியைத் தொடங்கினார், இது நாடக வாசிப்புகள், கலை தொடர்புகள் மற்றும் இசை நிகழ்ச்சிகளை நடத்தியது.

## விருதுகள் மற்றும் அங்கீகாரம்
சந்தியா மெண்டோன்காவுக்கு நவம்பர் 2015 இல் தரமான பத்திரிகை மற்றும் மனிதாபிமான அக்கறைக்காக இந்தியா வளர்ச்சி அறக்கட்டளையின் "தேச சிநேகி விருது" வழங்கப்பட்டது.

பிப்ரவரி 2016 இல் தேசிய ஒற்றுமை மற்றும் பொருளாதார வளர்ச்சிக்கான சிறந்த பங்களிப்பிற்காக உலகளாவிய சாதனையாளர் அறக்கட்டளை விருதைப் பெற்றார்.

பொறியியல் நிறுவனம், கர்நாடக மாநில மையம், மார்ச் 2016 இல் சமுதாயத்திற்கான பெண் சேவைக்காக இவரைப் பாராட்டியது.

மே 2016 இல் ISBR, ELCIA & PRCI இலிருந்து தொழில்முறை சிறப்பின் மூலம் வெற்றியை அடைந்ததற்காக ஷ்ரம சாதனா ஷைனிங் ஸ்டார் விருதைப் பெற்றார்.

கார்டன் சிட்டி பல்கலைக்கழகம் 2019 ஆம் ஆண்டு சர்வதேச மகளிர் தினத்தன்று இவளை ஊக்கமளிக்கும் பெண்ணாக கவுரவித்தது.

## சான்றுகள்


பகுப்பு:இந்தியப் பெண் தொழிலதிபர்கள்
பகுப்பு:வாழும் மக்கள்
என். எஸ். கனிமொழி

**மரு. என். எஸ். கனிமொழி** என்கிற **கனிமொழி என்.வி.என்.சோமு**(Kanimozhi NVN Somu) ஒரு தமிழக அரசியல்வாதியும், கல்விப்பயிற்சியால் மருத்துவரும், ஆவார்.

## பிறப்பும் கல்வியும்
கனிமொழி அவர்களின் தந்தை என். வி. என். சோமு ஒரு முன்னாள் திமுக நாடாளுமன்ற உறுப்பினர். கனிமொழி 1998 ஆம் ஆண்டு கீழ்பாக்கம் மருத்துவக் கல்லூரியில் எம்பிபிஎஸ் மற்றும் 2003 ஆம் ஆண்டு ஸ்ரீ ராமச்சந்திரா மருத்துவக் கல்லூரி மற்றும் ஆராய்ச்சி நிறுவனத்தில் முதுநிலை அறுவை சிகிச்சை (மகப்பேறியல் மற்றும் மகளிர் மருத்துவம்) படித்துள்ளார்.

## தொழில்
கனிமொழி கோபாலபுரத்தில் அமைந்துள்ள தாய்மை மகளிர் மருத்துவமனை மற்றும் டே கேர் அறுவை சிகிச்சை மையத்தின் நிறுவனர் ஆவார், மேலும் அப்பல்லோ ஃபர்ஸ்ட் மெட் மருத்துவமனைகள், அப்பல்லோ கிராடில், மதர்ஹூட் மருத்துவமனைகள் மற்றும் எம்ஜிஎம் ஹெல்த்கேர் ஆகியவற்றில் பகுதி நேர ஆலோசகராக இருந்து வருகிறார்.

## அரசியல்
தி.மு.க வின் மாநில மருத்துவ பிரிவு செயலாளர் மற்றும் கட்சியின் செய்தி தொடர்பாளராக உள்ள கனிமொழி 2011 ல் நடைப்பெற்ற தமிழக சட்டசபை தேர்ந்தலில் மாதவரம் ,சட்டமன்றத் தொகுதியிலும், 2016 ல் தியாகராய நகர் சட்டமன்றத் தொகுதியில் போட்டியிட்டார். 24 அக்டோபர் 2021 இல் மாநிலங்களவை உறுப்பினராக திராவிட முன்னேற்றக் கழகத்தின் மூலம் தேர்ந்தெடுக்கப்பட்டார்.,

## குடும்பம்
கனிமொழிக்கு சிவசுப்ரமணியன் என்ற கணவரும், சோமு விக்ரம் என்ற மகனும், வேதிகா மஹாலட்சுமி என்ற மகளும் உள்ளனர்.
## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
ஆறாம் தாலமி

**ஆறாம் தாலமி டோலமி** (**Ptolemy VI Philometor**, [குறிப்பு 2] பிறப்பு:கிமு:186 -இறப்பு:கிமு 145) பிந்தைய கால எகிப்திய இராச்சியத்தை ஆண்ட பண்டைய கிரேக்க தாலமி வம்சத்தின் ஆறாம் பார்வோன் ஆவார். இவர் பண்டைய எகிப்தை கிமு 180 முதல் கிமு 164 முடிய மற்றும் கிமு 163 முதல் 145 முடிய ஆட்சி செய்தார்.
 
இவரின் தந்தையும், பார்வோனுமான ஐந்தாம் தாலமி தனது 29 வயதில் இறந்த போது, 6 வயதான ஆறாம் தாலமி அரியணை ஏறினார். இவர் பருவ வயது அடையும் வரை இவரது தாய் முதலாம் கிளியோபாட்ரா எகிப்தின் காப்பாட்சியாராக செயல்பட்டார். ஆறாம் தாலமி தனது சகோதரியான இரண்டாம் கிளியோபாட்ராவை மணந்தார். ஆறாம் தாலமியின் குழந்தைகள் தாலமி யூபேட்டர், ஏழாம் தாலமி, கிளியோபாட்ரா தியா, (சிரியாவின் இராணி) மற்றும் மூன்றாம் கிளியோபாட்ரா ஆவார்.

சிரியா மீதான  செலூக்கியப் பேரரசின் வெளிப்புற மோதல்களாலும், அவரது இளைய சகோதரன் எட்டாம் தாலமியுடன் நடைபெற்ற உள்நாட்டுப் போரினாலும் ஆறாம் தாலமியின் ஆட்சி சீர்குலைந்தது. ஆறாவது சிரியப் போரில் (கிமு 170–168) தாலமியின் படைகள் முற்றிலும் தோற்கடிக்கப்பட்டன மற்றும் எகிப்து இரண்டு முறை செலூக்கியப் பேரரசின் படைகளால் ஆக்கிரமிக்கப்பட்டது.

செலூக்கியப் பேரரசின் மோதல் முடிவடைந்த சில ஆண்டுகளுக்குப் பிறகு, கிமு 164 இல் எட்டாம் தாலமியால் ஆறாம் தாலமி  எகிப்திலிருந்து வெளியேற்றப்பட்டார்.  கீழ் எகிப்தில் உள்ளஅலெக்சாந்திரியா மக்கள் எட்டாம் தாலமிக்கு எதிராக திரும்பினர். எனவே கிமு 163 இல் ஆறாம் தாலமி மீண்டும் எகிப்தின் அரியணை ஏறினார். ஆறாம் தாலமியின் இந்த இரண்டாவது ஆட்சியில்,  செலூக்கியப் பேரரசு மற்றும் மற்றும் அவரது சகோதரருக்கு எதிரான மோதல்களில் மிகவும் வெற்றிகரமாக இருந்தார். எட்டாம் தாலமிக்கு ஆதரவாக கணிசமான ரோமானிய தலையீடு இருந்தபோதிலும், அவர் தனது சகோதரனை சிரைனிகாவுக்கு வெளியேற்றியதுடன், சைப்ரச்ஸ் பகுதியை ஒரு ஊஞ்சலாகப் பயன்படுத்துவதைத் திரும்பத் திரும்பத் தடுத்தார். செலூக்கியப் பேரரசின் சிம்மாசனத்திற்கான தொடர்ச்சியான போட்டியிடும் உரிமை கோருபவர்களை ஆதரிப்பதன் மூலம், எகிப்தின் ஆறாம் தாலமி, செலூக்கியப் பேரரசில் ஒரு உள்நாட்டுப் போரைத் தூண்ட உதவினார். கிமு 145 இல் ஆறாம் தாலமி செலூக்கியப் பேரரசின் சிரியாவை ஆக்கிரமித்து, ஓனோபாரஸ் போரில் மொத்த வெற்றியைப் பெற்றார். இருப்பினும் போரில் அவருக்கு ஏற்பட்ட காயங்கள் மூன்று நாட்களுக்குப் பிறகு அவரது மரணத்திற்கு வழிவகுத்தன. போரிலிருந்து கிடைத்த ஆதாயங்கள் உடனடியாக இழக்கப்பட்டு, எட்டாம் தாலமி  எகிப்தின் அரியணை ஏறினார்.

## திருமணமும் குழந்தைகளும்
ஆறாம் தாலமி தனது சகோதரியும், மனைவியுமான இரண்டாம் கிளியோபாட்ரா மூலம் பெற்ற குழந்தைகள்: 

## மேற்கோள்கள்

## உசாத்துணை
*
*
*
*

## வெளி இணைப்புகள்
* Ptolemy Philometor at LacusCurtius &mdash; (Chapter&nbsp;IX of E.&nbsp;R.&nbsp;Bevan's *House of Ptolemy*, 1923)
* Ptolemy VI &mdash; (Egyptian Royal Genealogy)
* Ptolemy VI Philometor entry in historical sourcebook by Mahlon H. Smith

பகுப்பு:எகிப்திய மன்னர்கள்
பகுப்பு:எலனியக் காலம்
பகுப்பு:தாலமி வம்சம்
பூச்சியபாதர்

**ஆச்சாரிய பூச்சியபாதர்** அல்லது **பூச்சியபாதர்** (பொ.ஊ. 464–524) என்பவர் திகம்பர சமணப் பிரிவின் புகழ்பெற்ற இலக்கண அறிஞரும் *[[ஆச்சாரியர் (சமணம்)|ஆச்சாரியரும்]]* (மெய்யியல் அறிஞர்) ஆவார். இவரது பரந்த புலமை மற்றும் ஆழ்ந்த பக்தி என்பவற்றின் விளைவாகக் கடவுளரால் வணங்கப்பட்டதாக நம்பப்படுவதால், இவர் பூச்சியபாதர் என அழைக்கப்படுகிறார். இவர் மேலைக் கங்க அரசின் மன்னனான துர்விநிதனின் குருவாக விளங்கினார்.

## வாழ்வு
பூச்சியபாதர் பொ.ஊ. ஐந்தாம் அல்லது ஆறாம் நூற்றாண்டில் சிறந்து விளங்கினார். இவர் பொ.ஊ. 510 இலிருந்து பொ.ஊ. 600  வரை வாழ்ந்துள்ளதாகக் கூறப்படுகிறது. திகம்பர சமணத் துறவியான பின்னர் இவருக்கு *தேவநந்தி* எனும் பெயர் வழங்கப்பட்டது. சுவர்க்கத்திலிருந்து தேவர்கள் வருகை புரிந்து இவரது பாதங்களுக்குப் பூசை செய்தமையால் பூச்சியபாதர் எனும் பெயர் பெற்றார். இவருக்கு முன்னிருந்த *ஆச்சாரிய* குந்தகுந்தர் மற்றும் *ஆச்சாரிய* சமந்தபத்திரர் போன்றோரின் படைப்புக்களால் பெரிதும் தாக்கம் பெற்றார். இவர் முற்காலச் சமண இலக்கியத் துறை அறிஞர்களில் மிகச்சிறந்தவராகக் கருதப்படுகிறார். இவர் ஒரு குறைவற்ற சமயத் தலைமை மரபையும் அகநிலை வரன்முறையையும் கொண்ட முக்கிய நல்வழிப்படுத்துபவராவார். இவர் ஒரு தலைசிறந்த யோகியும், உயரிய அகநிலை உணர்வாளரும், சிறந்த புலவரும், குறிப்பிடத் தகுந்த அறிஞரும், சிறந்த எழுத்தாளரும் பல்வேறு அறிவுத் துறைகளில் சிறந்தவருமாவார். இவர் சமக்கிருதத்தில் பா வகை மற்றும் உரைநடை இலக்கியங்களை எழுதியுள்ளார். இவர் *ஆச்சாரிய* குந்தகுந்தரின் வழிமரபின் பகுதியாகிய *நந்தி சங்க*த்தின் சமயத் தலைவராய் இருந்தார். இவர் *நந்தி சங்க*த்தின் சமயத் தலைமை வழிமரபின் பத்தாவது குருவாவார். இவர் கர்நாடகத்தில் பிராமணக் குடும்பத்தில் பிறந்தார். மாதவ பட்டரும் சிறீதேவியும் இவரது பெற்றோராவர்.

சமயம் தொடர்பில் மட்டுமன்றி சமயம் சாராத துறைகளான ஆயுர்வேதம் மற்றும் சமக்கிருத இலக்கணம் போன்ற துறைகளில் எழுதிய முதல் சமணத் துறவி இவராயிருக்காலாமெனக் கருதப் படுகிறது. *ஆச்சாரிய* பூச்சியபாதர் சமணத்தின் ஆழ்ந்த புலமை மிக அறிஞரும் சினர்களின் வழித்தடத்தைப் பின்பற்றுகின்ற சிறந்த துறவியுமாவார். மேலும், இவர் ஒரு இலக்கண அறிஞரும், சமக்கிருதப் பாடல்கள் மற்றும் ஆயுர்வேதத்தில் சிறப்புத் தேர்ச்சி பெற்றவருமாவார்.

*[[சர்வார்த்தசித்தி]]*யில், இருவரும் நன்மை பெறும் வகையில் ஒருவர் தனது செல்வத்தை இன்னொருவருக்கு வழங்குதலே *தான* (ஈகை) எனப் பூச்சியபாதர் வரையறை செய்துள்ளார்.

## படைப்புகள்

*
*
*
*
*
*
* 
* *சைனாபிசேகம்* (சமணத் திருமுழுக்கு) - சமணச் சடங்குகள் பற்றிய படைப்பு.
* *சண்டசாத்திரம்* (யாப்பு தொடர்பான ஆய்வுக் கட்டுரை) - சமக்கிருத யாப்பிலக்கணம் பற்றிய படைப்பு.

## மேற்கோள்கள்
### குறிப்புகள்

### மூலங்கள்
* 
*  
* 
* 
* 

பகுப்பு:சமண ஆச்சாரியர்கள்
பகுப்பு:இந்தியச் சமணத் துறவிகள்
டி. மஸ்தான்

**டி. மஸ்தான்**(D. Masthan) (11 டிசம்பர் 1957), மருத்துவரும் திமுக அரசியல்வாதியும் ஆவார். மாநிலங்களவை உறுப்பினராக மாநிலங்களவையில் பணியாற்றியுள்ளார்.

## அரசியல் வாழ்க்கை
11 டிசம்பர் 1957 இல் தஸ்தகீர் என்பவருக்கு மகனாகப் பிறந்தார். 27-07-1995 முதல் 02-04-197 மற்றும்  27-07-2001 வரை மாநிலங்களவைக்கு, அதிமுக சார்பாக தேர்ந்தெடுக்கப்பட்டார். அதிமுகவிலிருந்து விலகி பின்னர் திமுகவில் இணைந்த இவர், திமுகவின் மாநில சசிறுபான்மையினர் நலச் செயலாளராக இருந்து வந்தார் 

## குடும்பம்
மஸ்தானுக்கு சிவபாக்கியம் என்ற மனைவி உள்ளார்.

## இறப்பு
22 டிசம்பர் 2022 காரில் திருச்சி நோக்கி பயணித்தபோது சிலரால் கொல்லப்பட்டு இறந்தார்.
## மேற்கோள்கள்

பகுப்பு:1957 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:நாடாளுமன்ற தமிழ்நாட்டு உறுப்பினர்கள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
தாவுத் அலி மிர்சா

**தாவுத் அலி மிர்சா** (Dawood Ali Mirza - பிறப்பு 23 செப்டம்பர் 1907 இறப்பு 21 ஆகஸ்ட் 1986), இந்திய தேசிய காங்கிரசு அரசியல்வாதி ஆவார். மாநிலங்களவை உறுப்பினராக சென்னை மாகாணம் சார்பாக 1956 ஆம் ஆண்டு தேர்ந்தெடுக்கப்பட்டு மாநிலங்களவையில் பணியாற்றியுள்ளார்.

## பிறப்பும் கல்வியும்
தாவுத் அலி மிர்சா 23 செப்டம்பர் 1907 இல் நவாப் ரசா அலி கான் பகதூரின் மகனாக அன்றைய சென்னை மாகாணத்தின் மசூலிப்பட்டிணத்தில் பிறந்தார். பி.ஏ படித்துள்ள இவர் சில புத்தகங்களையும் எழுதியுள்ளார்.

## அரசியல்
இந்திய தேசிய காங்கிரசு கட்சியின் சார்பில்   11-12-1956 முதல் 2-4-1962 வரை மாநிலங்களவையில், தோ்ந்தெடுக்கப்பட்டு பணியாற்றினார்.

## குடும்பம்
தாவுத்திற்க்கு ருக்கையா மிர்சா என்கிற ஷா பேகம் என்ற மனைவி உள்ளார்.

## இறப்பு
தாவுத் 21 ஆகஸ்ட் 1986 அன்று உயிரிழந்தார்.

## மேற்கோள்கள்

பகுப்பு:1907 பிறப்புகள்
பகுப்பு:1986 பிறப்புகள்
பகுப்பு:மாநிலங்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:நாடாளுமன்ற தமிழ்நாட்டு உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
அபிராமி சுரேஷ்

**அபிராமி சுரேஷ்** (*Abhirami Suresh*) (பிறப்பு 9 அக்டோபர் 1995) இந்தியாவைச் சேர்ந்த ஓர் நடிகையும், பாடகியும், இசைக்கலைஞரும், இசையமைப்பாளரும், நிகழ்படத் தொகுப்பாளரும் ஆவார். இவர் தனது நடிப்புத் தொழிலை தான் குழந்தையாக (12 வயதில்) இருக்கும்போது *ஹலோ குட்டிச்சாத்தான்* என்ற மலையாளத்ட் தொலைக்காட்சித் தொடரின் மூலம் ஏசியாநெட்டில் தொடங்கினார்.மேலும் இவரது முதல் இசை இவரது 14 வயதில் வெளியிடப்பட்டது. *பிவேர் ஆப் டாக்ஸ்* (நாய்கள் ஜாக்கிரதை) (2014) என்ற ஒரு படத்தில் மீரா என்ற பெண் கதாபாத்திரத்தில் முதலில் நடித்தார்.  கப்பா தொலைக்காட்சியில் *டியர் கப்பா* என்ற இசை நிகழ்ச்சியின் தொகுப்பாளராகவும் இவர் அறியப்படுகிறார். அபிராமியும் இவரது சகோதரி அமிர்தா சுரேஷும் தங்களின் சொந்த இசை இசைக்குழுவான அம்ருதம் கமயாவின் முன்னணி பாடகர்கள். இவர்கள் தங்கள் யூடியூப் அலைவரிசையான அம்ருதம் காமய் - ஏஜி -யில் ஏஜி வலைப்பூ தொடர் மூலம் காணொலிப் பதிவு செய்வதற்கும் பெயர் பெற்றவர்கள்.

## சொந்த வாழ்க்கை
அபிராமி, இசைக்கலைஞர் பி. ஆர். சுரேஷ் - லைலா ஆகியோருக்கு பிறந்தார். இவரின் தந்தை சுரேஷ் ஒரு இந்து, தாய் லைலா ஒரு கிறிஸ்தவர் ஆவார். இவருக்கு ஐந்து வயது மூத்தவரான அம்ருதா சுரேஷ் என்ற ஒரு சகோதரி இருக்கிறார். அம்ருதாவும் பாடகராகவும், இசையமைப்பாளராகவும் இருக்கிறார். இவர்கள் கொச்சியின் இடப்பள்ளியைச் சேர்ந்தவர்கள். இசைக்கலைஞர்களின் குடும்பத்தில் (தந்தைவழி) வாழ்வது சிறு வயதிலிருந்தே இசையைத் தொடர ஊக்கமளித்தது. இவர் தனது பள்ளிகளில் பலகுரலில் பேசுவது, தனி நடிப்பு செய்வதை வழக்கமாக கொண்டிருந்தார். மேலும், ஒரு நேர்காணலில், அபிராமி தான் எப்போதும் ஒரு நடிகையாக இருக்க விரும்புவதாகவும், தான் ஒரு இசைக்கலைஞர்களின் குடும்பத்தில் இருந்து வந்தாலும், அவர் தன்னை ஒரு பாடகியாக பார்க்கவில்லை அல்லது அம்ருதம் கமய் உருவாகும் வரை இசையைத் தொடர நினைத்ததில்லை என்றும் கூறினார். பதினொன்றாம் வகுப்பு முடித்த பிறகு, நடிப்பில் சான்றிதழ் பட்டம் பெற்றார். இவர் தனது இளங்கலை படிப்பின் ஒரு பகுதியாக ஒரு குறும்படத்தை இயக்கியுள்ளார். இவர் ஆமின்டோ என்ற நகைகளின் விற்பனையை மேற்கொண்டு வருகிறார். அபிராமி வடிவழககியாகவும் இருக்கிறார். இவர் கேரளா *பேஷன் ரன்வே 2018* இல் மேடையில் நடந்து சென்றார். வனிதா என்ற இதழின் அட்டைப் பக்கத்திலும் இவள் தன் சகோதரியுடன் இடம்பெற்றிருந்தார்.

## தொழில்

### திரைப்படம் மற்றும் தொலைக்காட்சி
அபிராமி தனது சகோதரி அம்ருதா சுரேஷ் பங்குபெற்ற ஏசியநெட்டின் இசை உண்மைநிலை நிகழ்ச்சியான *ஐடியா ஸ்டார் சிங்கர்* (2007) என்ற தொலைக்காட்சி நிகழ்ச்சியின் தொகுப்பாளர் ரஞ்சினி ஹரிதாஸ், நடுவர் சரத் ஆகியோரின் அபிப்ராயங்களுக்குப் பிறகு தனது முதல் நிகழ்ச்சியின் வாய்ப்பைப் பெற்றார். இதன் காரணமாக, ஏசியநெட்டில் ஒளிப்பரப்பான*ஹலோ குட்டிச்சாத்தான்* (2008 - 2009) என்ற குழந்தைகள் தொலைக்காட்சித் தொடரில் நடிக்க இவருக்கு வாய்ப்பு கிடைத்தது. அதில் இவர் தனது 12 வயதில் நிம்மி வேடத்தில் நடித்தார். இந்த நிகழ்ச்சி பார்வையாளர்களிடையே நல்ல வரவேற்பைப் பெற்றது. அதைத் தொடர்ந்து கேரளோத்சவம் 2009, *குலுமால்: த எஸ்கேப்* (இரண்டுமே 2009) போன்ற படங்களில் நடித்தார்.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:தமிழ்த் திரைப்பட நடிகைகள்
பகுப்பு:கேரள நடிகைகள்
பகுப்பு:மலையாளத் திரைப்பட நடிகைகள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:எர்ணாகுளம் மாவட்ட மக்கள்
பகுப்பு:1995 பிறப்புகள்
பகுப்பு:வாழும் மக்கள்
பகுப்பு:Infobox musical artist with missing or invalid Background field
பகுப்பு:Articles with hCards
அபிலாசா குமாரி

**அபிலாசா குமாரி** (*Abhilasha Kumari)*(பிறப்பு 23 பிப்ரவரி 1956) தற்போது 23 மார்ச் 2019 முதல் இந்திய லோக்பால்அமைப்பின் நீதிபதியாக இருந்தார். இவர் 2006 முதல் 2018 வரை குஜராத் உயர்நீதிமன்றத்தில் பணியாற்றிய முன்னாள் நீதிபதியும்,2018 இல் மணிப்பூர் உயர்நீதிமன்றத்தின் முதல் பெண் தலைமை நீதிபதியாகவும் இருந்தார். இவர் குசராத்து மாநிலத்தின் மனித உரிமைகள் ஆணையத்தின் தலைவராக 17 மே 2018 முதல் 23 மார்ச் 2019 வரை இருந்தார்.

## வாழ்க்கை
அபிலாசா குமாரி, 23 பிப்ரவரி 1956 இல் பிறந்தார். இமாச்சல பிரதேசத்தின் முன்னாள் முதல்வர் வீரபத்ர சிங் - அவரது முதல் மனைவி இரத்ன குமாரி ஆகியோரின் மகளாவார். இவர் நான்கு சகோதரிகளுக்கும் மூத்த சகோதரருக்கும் மூத்தவர்.இவர் தனது ஆரம்பக் கல்வியை சிம்லாவின் லோரெட்டோ ஆங்கிலப் பள்ளியில் படித்தார். She is the eldest of four sisters and a brother. அதன் பிறகு தில்லி பல்கலைக்கழகத்தின் இந்திரபிரஸ்தா கல்லூரியில் ஆங்கிலத்தில் இளங்கலையையும், அதைத் தொடர்ந்து இமாச்சலப் பிரதேச பல்கலைக்கழக சட்ட பீடத்திலிருந்து இளங்கலைச் சட்டத்தையும் முடித்தார்.

குமாரி 26 மார்ச் 1984 முதல் ஒரு வழக்கறிஞராக தனது தொழிலைத் தொடங்கினார். இமாச்சலப் பிரதேச உயர் நீதிமன்றத்திலும் இமாச்சலப் பிரதேச நிர்வாக தீர்ப்பாயத்திலும் பயிற்சி பெற்றார். இவர் 1995 முதல் 2002 வரை கூடுதல் மத்திய அரசு நிலை ஆலோசகராகவும், மார்ச் 2003 முதல் திசம்பர் 2005 வரை இமாச்சல பிரதேசத்தின் கூடுதல் தலைமை வழக்கறிஞராகவும் இருந்தார்.

## பிற பணிகள்
இவர், இமாச்சலப் பிரதேசம் கிரிசி விசுவாவித்யாலயா, இமாச்சலப் பிரதேச பல்கலைக்கழகம், இமாச்சலப் பிரதேச பட்டியல் சாதியினர் மற்றும் பழங்குடியினர் மேம்பாட்டுக் கழகம், இமாச்சலப் பிரதேச மாநில மின்சார வாரியம் ஆகியவற்றுக்கான சட்ட ஆலோசகராகவும்-நிலை-ஆலோசகராகவும் பணியாற்றினார். இவர் டல்ஹவுசி மாநகர சபை, சிம்லா மாநகராட்சி, இமாச்சலப் பிரதேச பள்ளிக் கல்வி வாரியம், இமாச்சலப் பிரதேச தொழில்நுட்பக் கல்வி வாரியம் ஆகியவற்றின் நிலைக்குழு ஆலோசனை உறுப்பினராகப் பணியாற்றினார்.
## நீதிபதி
இவர், குஜராத் உயர் நீதிமன்றத்தின் நீதிபதியாக 9 ஜனவரி 2006 முதல் 7 பிப்ரவரி 2018 வரை பணியாற்றினார். பிப்ரவரி 9 முதல் 22 பிப்ரவரி 2018 வரை பதின்மூன்று நாட்களுக்கு மட்டுமே மணிப்பூர் உயர் நீதிமன்றத்தின் முதல் பெண் தலைமை நீதிபதியாக இருந்தார். 17 மே 2018 முதல் இந்தியாவின் குசராத்து மாநில மனித உரிமைகள் ஆணையத்தின் தலைவராக உள்ளார்.

23 மார்ச் 2019 அன்று 3 பிற நீதித்துறை உறுப்பினர்களுடன் லோக்பால் அமைப்பின் நீதித்துறை உறுப்பினராக நியமிக்கப்பட்டார்.

## சொந்த வாழ்க்கை
அபிலாசா குமாரி, 7 நவம்பர் 1979 அன்று சிம்லாவில், முன்னாள் வாலா மாநிலத்தின் அரச குடும்பத்தைச் சேர்ந்த பிரித்விந்த்ரசிங் கோகில் என்பவரை மணந்தார். இவர்களுக்கு இராகவேந்திரன் என்ற ஒரு மகன் 11 ஜூலை 1981 அன்று பிறந்தான்.

## மேற்கோள்கள்

பகுப்பு:இமாச்சலப் பிரதேச நபர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:20 ஆம் நூற்றாண்டு இந்தியப் பெண் வழக்கறிஞர்கள்
பகுப்பு:வாழும் மக்கள்
பகுப்பு:1956 பிறப்புகள்
தாடம்பட்டி

**தாடம்பட்டி** (*Thadampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கவுண்டம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 39 கிலோமீட்டர் தொலைவிலும், அரூரிலிருந்து 6 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்தக் கிராமத்தில் 209 குடும்பங்களும் 841 மக்களும் வசிக்கின்றனர். இதில் 426 ஆண்களும் 415 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்